ልቢኺ ጽቡቕ ትገብር ዘላ መሲልዋ ከይተረድኣ እንተዘይተጋግያ እናፈለጠት እንታይ ኣይትገብርን እያ?
ሚለና፡ ኣብታ ንፍቕርና ተአንግድ ብሕታዊት ቦታና ተንበርኪኸ እቕረ ክሓትት፡ ፍቕሪ ተሓንጊጠ እነብዕ ኣለኹ’ሞ፡ ፈውሲ ስቅያተይ ከም ቀደምኪ ግዜኺ ሓሊኺ ምጽኒ። ካብዛ ጸባብ ህሞት፡ ዝወረኒ ዘሎ ሕማቕ ሓሳባትን ጸላምን ኣናግፍኒ።

ሚለና፡ ብህርፍርፎትኪ ስለ ዝተዋሓጥኩ ንኹሉ ነገር ጸሊአ’የ። እንታይ’የ በዲለያ ኢለ ኣብ ምስትንትስን’የ ዝነብር ዘለኹ። ጌጋይ ግና ክፈልጦ ኣይከኣልኩን። ስለዚ ፍቕረይ፡ ቅንዕና ሓዚልኪ ኣዘራርብኒ ብሓባር ኴንና ናይ ፍቕሪ ሓዲድና ክንከዶ።

እምበር ፍቕሪ ዝመልአት ልቢ ንተንኰል ሰፈር የብላን። ልቢኺ ጽቡቕ ትገብር ዘላ መሲልዋ ከይተረድኣ እንተዘይተጋግያ እናፈለጠት ንኽፉእ ኣይትውዕሎን’ያ።
ንኽፉእ ኣይትውዕሎን’ያ